als_Latn dik_Latn sag_Latn
Tetovė, hapet Seminari i VIII Ndėrkombėtar i Albanologjisė
E premte 26 Shtator 2014 10:00
Në Universitetit Shtetëror të Tetovës u organizua ceremonia solemne me rastin e fillim të Seminarit të VIII Ndërkombëtar të Albanologjisë. Në këtë aktivitet morën pjesë Rektori i këtij universiteti Vullnet Ameti, Ministri i Arsimit dhe Shkencës Abdilaqim Ademi, ambasadori i Kosovës në Maqedoni Ylber Hisa, dhe studiuesit më në zë të shkencave të albanologjisë nga të gjitha trevat shqiptare, raporton Anadolu Agency (AA).
Sipas Drejtorit të Seminarit Ndërkombëtar të Albanologjisë Fehari Ramadani, aktivitetet do të zgjasin dy ditë dhe do të zhvillohen në katër sesione shkencore: sesioni i historisë, sesioni i etnokulturës, sesioni i letërsisë dhe sesioni i gjuhësisë, temat të cilat burojnë nga tema bosht “Kultura shqiptare, pjesë e pashkëputshme e kulturës evropiane”.
“Ky seminar i teti me radhë i cili tanimë ka strukturuar identitetin e tij dhe është futur në vrazhdën e një tradite të bukur dhe dobi prurëse për shkencat e albanologjisë, gjithsesi kalon kufijtë gjeografike të vendit dhe të universitetit që e organizon. Pa dyshim, edhe ky seminar do të realizohet me sukses dhe do të rezultojë me arritje shkencore që do të ngrihet në nivelin e dijeve albanologjike” – ka thënë Ramadani.
Vullnet Ameti tha se të gjithë së bashku hapin siparin e punimeve të njërit prej aktiviteteve më të njohura shkencore, i vetmi i këtij lloji që organizohet në vendin tonë dhe i cili nga viti në vit po e dëshmon se është në rrugën e përparimit dhe avancimit shkencor. Si dhe në vitet e para të punës të seminarit, pjesëmarrës ishin një numër i kufizuar i profesorëve dhe universiteteve publike shqiptare, ndërsa sot pas tetë vitesh marrin pjesë studiues nga institucione të vendit, rajonit dhe ato ndërkombëtare. Ameti poashtu theksoi se edhe kësaj radhe debatet që do të zhvillohet dhe mendimet e reja shkencore që presin të prezantohen në kuadër të programit të punës së seminarit do të sjellin vlera të reja shkencore për albanologjinë dhe në përgjithësi.
Ndërsa Abdilaqim Ademi, shprehi kënaqësinë që në Universitetin Shtetëror të Tetovës ndjek punimet e Seminarit të VIII të Albanologjisë dhe shpreson se gjatë këtyre dy ditëve që është paraparë të zgjasë programi do të trajtohen dhe debatohen tema të ndryshme që ndërlidhen me historin dhe aktualitetin kulturor shqiptar. /aa/
Tetovė, hapet Seminari i VIII Ndėrkombėtar i Albanologjisė
als_Latn als_Latn als_Latn als_Latn als_Latn als_Latn als_Latn als_Latn